b'\n_START_ARTICLE_\nRt O\xc5\xa1tra\n_START_PARAGRAPH_\nRt O\xc5\xa1tra le\xc5\xbei na ju\xc5\xbenodalmatinskem polotoku Prevlaka pred vstopom v Boko Kotorsko, pripada Hrva\xc5\xa1ki._NEWLINE_Rt O\xc5\xa1tra je najju\xc5\xbenej\xc5\xa1a to\xc4\x8dka polotoka Prevlaka in obenem najju\xc5\xbenej\xc5\xa1a to\xc4\x8dka Dalmacije. Dol\xc5\xbeina rta je okoli 2,5 km, \xc5\xa1irina pa od 170 do 480 metrov. Njegova povr\xc5\xa1ina meri okoli 1 km\xc2\xb2. Na skrajni ju\xc5\xbeni to\xc4\x8dki rta stoji svetilnik, ki oddaja svetlobni signal: B DB(2) 10 s. Nazivni domet svetilnika je 18 milj._NEWLINE_Polo\xc5\xbeaj Prevlake ima zelo velik geostrate\xc5\xa1ki pomen, zato je bil vse od leta 1955 zaradi voja\xc5\xa1kih razlogov zaprto obmo\xc4\x8dje. Po razglasitvi neodvisnosti Hrva\xc5\xa1ke 1991 je tedanja JLA Prevlako okupirala. Po umiku JLA je bila na polotoku vzpostavljena demilitarizirana cona pod nadzorom Zdru\xc5\xbeenih narodov. Mirovna misija je bila kon\xc4\x8dana konec leta 2002, ko je polotok dokon\xc4\x8dno postal del Hrva\xc5\xa1ke.'